**Informare pentru părinți cu privire la cadrul de desfășurare a activității școlare între 16.12.2020 și 10.01.2021**

Dragi părinți,

dragi tutori,

stimate doamnelor și domnilor,

anul școlar în curs este marcat puternic de pandemia cauzată de coronavirus. În ultimele săptămâni și luni școlile au făcut o treabă excelentă și au făcut tot posibilul pentru ca să poată avea loc cursuri cu frecvență și pentru ca dreptul la educație să se pună în aplicare cât mai bine posibil, cu reconcilierea vieții profesionale cu cea de familie.

Se pleacă de la premiza, că în zilele de sărbătoare și de anul nou va crește numărul întâlnirilor și prin urmare va putea avea loc și creșterea dramatică a numărului de îmbolnăviri.

În data de 13.12.2020 primi-miniștrii landurilor au hotărât împreună cu doamna cancelar înăsprirea măsurilor de protecție împotriva infecțiilor, cu restricții ale vieții publice și sociale.

În acest scop și școlile trebuie să-și asume responsabilitatea publică în ceea ce privește limitarea extinderii pandemiei de coronavirus și să reducă activitatea școlară și astfel contactele sociale cât de mult posibil.

Pentru școlile din Saarland sunt valabile următoarele linii directoare:

**De miercuri, 16.12.2020 se suspendă prezența obligatorie la școală pentru toate clasele și cursurile, până în data de 10.01.2021. Asta înseamnă că pentru toți elevii și elevele cursurile nu se desfășoară de regulă la școală, ci are loc „Învățatul de acasă”.**

În anumite cazuri individuale se va păstra pentru elevele și elevii din clasele 1-6, la amplasamentele școlare respective, **înainte de masă o ofertă pedagogică adaptată cu frecvență**. Acest lucru este posibil și în cazuri izolate, justificate, pentru elevele și elevii de la clasa 7 în sus. În cazul în care nu este posibil să aveți grijă de copilul dumneavoastră acasă sau copilul nu are la dispoziție un loc dedicat lecțiilor, care să facă posibil învățatul de acasă, vă puteți înscrie copilul până cel târziu marți, 15.12.2020, în acest scop la școală.

**Oferta facultativă privind școala cu program prelungit (FGTS)** continuă pentru elevele și elevii înscriși în modalitatea de până acum. **Îngrijirea copiilor în timpul vacanței școlare** din cadrul școlii facultative cu program prelungit, se va desfășura conform planului, atâta timp cât ea era deja prevăzută în planul școlar din 21 până în 23.12.2020. Părinții și tutorii trebuie să anunțe până în data de 15.12.2020 participarea la școala facultativă cu program prelungit (FGTS) și la îngrijirea copiilor în timpul vacanței școlare.

Reglementările prezentate anterior, valabile de miercuri, 16.12.2020, privind suspendarea prezenței obligatorie sunt valabile și pentru **școlile cu program prelungit obligatorii**. Oferta pedagogică adaptată se va desfășura înainte de masă. În pauza de prânz este oferită în mod normal o masă caldă la prânz. La finalul pauzei de masă au loc activități recreative până la ora obișnuită de terminare a zilei de școală. Părinții și tutorii hotărăsc dacă și în ce măsură copiii vor participa la ofertele menționate anterior.

În cadrul ofertei de frecventare a școlii există pentru toate elevele și toți elevii – și pentru elevele și elevii din școala primară – pentru întreaga durată, **obligativitatea de a purta o mască pe gură și nas**, acolo unde nu se poate păstra distanța minimă de 1,5 m.

În principiu pentru toate elevele și elevii care iau parte la „Învățatul de acasă” se aplică regula prezenței obligatorii la școală. Aceasta înseamnă că **toate elevele și toți elevii care iau parte la „Învățatul de acasă” vor primi în timpul orelor de curs cu prezență din 14 și 15.12.2020 materiale de studiu pentru învățatul acasă**. Materialele de studiu din cadrul „Învățatului de acasă” se vor concentra pentru copiii din clasele primare în special pe materiile germană, matematică și științe, iar pentru elevele și elevii din învățământul secundar inferior pe materiile de bază germană, matematică, limbă străină și pe materiile de științele naturii și de științe sociale. În cazul claselor terminale ofertele de studiu trebuie să se refere la disciplinele de examen. În cazul „Învățatului de acasă” pentru învățământul secundar superior materialele de studiu se orientează în principiu după sistemul de cursuri, conform orarului, punându-se accentul pe pregătirea examenelor. Accentul se va pune pe exersarea aprofundată pentru examenul de terminare a studiilor, cu răspuns din partea cadrelor didactice corespunzătoare.

Important este ca „Învățatul de acasă” să fie acompaniat de către cadrele didactice, iar elevele și elevii să poată fi contactați.

Cunoștințele noi ce urmează a fi predate, după caz vor putea face subiectul unei **evaluări a performanței** doar după o pregătire corespunzătoare în cadrul învățământului cu frecvență la fața locului. Se va face abstracție de testele scrise planificate care urmau a se desfășura între 16.12.2020 și 10.01.2020. Atestarea performanțelor va fi amânată, dacă este cazul.

**Dispoziții** suplimentare **privind examenele de absolvire** din acest an școlar – în special privind amânarea examenelor de bacalaureat – urmează să fie comunicate școlilor în această săptămână.

Este recomandată în mod insistent utilizarea mijloacelor media digitale ca suport activ de învățare, în special pentru clasele terminale, respectiv cursurile terminale. Pentru salvarea rezultatelor de lucru poate fi pusă la dispoziție **funcția de videoconferință** a **Online-Schule Saarland OSS (Școala online Saarland),** ca mediu digital, sub forma unei consultații online. De asemenea, învățământul la distanță sub forma unui orar digital cu etape de învățare online este posibil.

În funcție de evoluția îmbolnăvirilor în următoarele săptămâni, dispozițiile privind desfășurarea activității școlare vor fi ajustate. Bineînțeles că noi vă vom informa cât de repede posibil în noul an privind dispozițiile referitoare la desfășurarea activității școlare de după 11.01.2021.

Toate cele bune și mulțumiri pentru înțelegere.

Cu toate acestea vă dorim dumneavoastră și familiilor dumneavoastre sărbători fericite și un an nou fericit!

Cu stimă,

Prin delegare

Directorul/directoarea școlii